CELEX: 32020D0792
Language: sk
Date: 2020-06-11 00:00:00
Title: Rozhodnutie Rady (SZBP) 2020/792 z 11. júla 2020 ktorým sa mení jednotná akcia 2008/124/SZBP o misii Európskej únie na podporu právneho štátu v Kosove (Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.) (EULEX KOSOVO)

17.6.2020   
               
               
                  SK
               
               
                  Úradný vestník Európskej únie
               
               
                  L 193/9
               
            
         ROZHODNUTIE RADY (SZBP) 2020/792
         z 11. júla 2020
         ktorým sa mení jednotná akcia 2008/124/SZBP o misii Európskej únie na podporu právneho štátu v Kosove (*) (EULEX KOSOVO)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 4. februára 2008 prijala jednotnú akciu 2008/124/SZBP (1).
                  
               
                     (2)
                  
                  
                     Rada 8. júna 2018 prijala rozhodnutie (SZBP) 2018/856 (2), ktorým sa mení jednotná akcia 2008/124/SZBP a predlžuje misia EULEX KOSOVO do 14. júna 2020.
                  
               
                     (3)
                  
                  
                     Politický a bezpečnostný výbor (PBV) sa 16. apríla 2020 dohodol, že za daných okolností v dôsledku pandémie COVID-19 by sa misia EULEX KOSOVO mala predĺžiť o jeden rok s rovnakým mandátom, ktorý sa môže podľa potreby preskúmať, keď to bude možné.
                  
               
                     (4)
                  
                  
                     Misii EULEX KOSOVO by sa na toto obdobie predĺženia mala prideliť finančná referenčná suma.
                  
               
                     (5)
                  
                  
                     PBV dňa 14. mája 2020 ďalej súhlasil s tým, že pán Lars-Gunnar WIGEMARK, ktorý bol 28. novembra 2019 rozhodnutím PBV (SZBP) 2019/1991 (3) vymenovaný za vedúceho misie, by mal túto funkciu naďalej vykonávať počas ďalšieho jednoročného obdobia.
                  
               
                     (6)
                  
                  
                     Žiadne ustanovenie tohto rozhodnutia sa nemá vykladať v tom zmysle, že by ním bola dotknutá nezávislosť alebo autonómia sudcov a prokurátorov aktívnych v súdnych konaniach v súvislosti s misiou EULEX KOSOVO.
                  
               
                     (7)
                  
                  
                     Vzhľadom na osobitnú povahu činností misie EULEX KOSOVO na podporu súdnych konaní postúpených do členských štátov je vhodné v tomto rozhodnutí určiť sumu predpokladanú na pokrytie podpory týchto postúpených súdnych konaní a stanoviť plnenie príslušnej časti rozpočtu prostredníctvom grantu.
                  
               
                     (8)
                  
                  
                     Jednotná akcia 2008/124/SZBP by sa preto mala zodpovedajúcim spôsobom zmeniť:
                  
               
                     (9)
                  
                  
                     Misia EULEX KOSOVO sa uskutoční v kontexte situácie, ktorá sa môže zhoršiť a mohla by ohroziť plnenie cieľov vonkajšej činnosti Únie stanovených v článku 21 zmluvy,
                  
               PRIJALA TOTO ROZHODNUTIE:
         
            Článok 1
            Jednotná akcia 2008/124/SZBP sa týmto mení takto:
            
                        1.
                     
                     
                        V článku 8 sa dopĺňa tento odsek:
                        
                           „11.   Lars-Gňunnar WIGEMARK je vedúcim misie na obdobie od 15. júna 2020 do 14. júna 2021.“
                        
                     
                  
                        2.
                     
                     
                        V článku 16 ods. 1 sa sedemnásty pododsek nahrádza takto:
                        „Finančná referenčná suma určená na pokrytie výdavkov misie EULEX KOSOVO od 15. júna 2020 do 14. júna 2021 je 83 745 000 EUR.
                        Zo sumy uvedenej v sedemnástom pododseku je 38 700 000 EUR určených na pokrytie výdavkov misie EULEX KOSOVO pri vykonávaní jej mandátu v Kosove a 45 045 000 EUR je určených na pokrytie podpory súdnych konaní postúpených do členských štátov.
                        Komisia podpíše dohodu o grante na sumu 45 045 000 EUR s tajomníkom konajúcim v mene súdnej kancelárie poverenej správou postúpených súdnych konaní. Na túto dohodu o grante sa vzťahujú pravidlá pre granty stanovené v nariadení Európskeho parlamentu a Rady (EÚ, Euratom) 2018/1046 (*).
                        O finančnej referenčnej sume pre misiu EULEX KOSOVO na nasledujúce obdobie rozhodne Rada.“
                        
                           (*)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).“"
                        
                     
                  
                        3.
                     
                     
                        V článku 20 druhom pododseku sa prvá veta nahrádza takto:
                        „Stráca účinnosť 14. júna 2021.“
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 11. júna 2020
            
               
                  Za Radu
               
               
                  predsedníčka
               
               A. METELKO-ZGOMBIĆ
            
         
         
            (*)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.
         
            (1)  Jednotná akcia Rady 2008/124/SZBP zo 4. februára 2008 o misii Európskej únie na podporu právneho štátu v Kosove, EULEX KOSOVO (Ú. v. EÚ L 42, 16.2.2008, s. 92).
         
            (2)  Rozhodnutie Rady (SZBP) 2018/856 z 8. júna 2018, ktorým sa mení jednotná akcia 2008/124/SZBP o misii Európskej únie na podporu právneho štátu v Kosove (EULEX KOSOVO) (Ú. v. EÚ L 146, 11.6.2018, s. 5).
         
            (3)  Rozhodnutie Politického a bezpečnostného výboru (SZBP) 2019/1991 z 28. novembra 2019 o vymenovaní vedúceho misie Európskej únie na podporu právneho štátu v Kosove (EULEX KOSOVO) (EULEX KOSOVO/2/2019) (Ú. v. EÚ L 308, 29.11.2019, s. 105).